Nafarroako Parlamentuko Mahaiak, 2020ko maiatzaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Maiorga Ramírez Erro jaunak aurkeztutako galdera, Iruñerriko Mankomunitateak kudeatzen duen eta Nafarroako Gobernuak hein batean finantzatzen duen bidaiarien garraio publikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko maiatzaren 18an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, Osoko Bilkuran ahoz erantzun dezan:

Parlamentari naizen honek honako hau jakin nahi dut Iruñerriko Mankomunitateak kudeatzen duen eta Nafarroako Gobernuak hein batean finantzatzen duen bidaiarien garraio publikoari buruz:

– Covid-19aren krisiaren norainoko ekonomikoaren balorazio bat, eta sortutako defizitak finantzatze aldera erakundeen aitzinean egindako zuzemenen gaineko informazioa.

Iruñean, 2020ko maiatzaren 13an

Foru parlamentaria: Maiorga Ramírez Erro